Diari Oficial de la Generalitat Valenciana


Sumari del DOGV 7231, del 11-03-2014 (2014/2019)

RESOLUCIÓ de 3 de març de 2014, de la Direcció General de Transports i Logística, per la qual es regula el sistema de descans obligatori en la prestació de servicis de taxis, així com la distribució per a l'any 2014, en l'Àrea de Prestació Conjunta de València.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7231

Data del DOGV
:   11-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2019


Data del document
:   03-03-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ de 3 de març de 2014, de la Direcció General de Transports i Logística, per la qual es regula el sistema de descans obligatori en la prestació de servicis de taxis, així com la distribució per a l'any 2014, en l'Àrea de Prestació Conjunta de València. [2014/2019]  
Esta resolució es dicta de conformitat amb l'Orde 2/2014, de 6 de febrer, de la Conselleria d'Infraestructures, Territori i Medi Ambient, per la qual regula el sistema de descans obligatori i la limitació diària en la prestació de servicis de taxis en l'Àrea de Prestació Conjunta de València, de conformitat amb el que disposen l'article 3 i la disposició transitòria primera.  
La falta d'oferta de taxis adaptats a persones amb discapacitat aconsella eximir del règim de descans obligatori les autoritzacions que tinguen adscrit un vehicle adaptat, amb l'objectiu de facilitar l'accés a estos servicis de transport a este col·lectiu de persones.  
D'acord amb el que disposa l'article 11 del Decret 85/2013, de 28 de juny, del Consell, pel qual aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
  
Article 1. Prestació del servici de dilluns a divendres  
La prestació del servici de taxi en l'Àrea de Prestació Conjunta de València es fa segons el règim de descans obligatori d'un període fix setmanal de dilluns a divendres.  
  
Article 2. Prestació del servici els dissabtes i diumenges  
Totes les llicències de l'Àrea de Prestació Conjunta de València han de descansar un dissabte o un diumenge de cada setmana, alternativament, segons la numeració parella o imparella de la llicència.  
  
Article 3. Distribució dels dies de descans  
1. A partir de l'entrada en vigor d'esta resolució, els dies de descans obligatori de les autoritzacions de taxi adscrites a l'Àrea de Prestació Conjunta de València queden distribuïts de la manera següent:  
  
  
Dia de la setmana Indicatiu Terminació de l'autorització que descansa  
Dilluns B 2-3  
Dimarts C 4-5  
Dimecres D 6-7  
Dijous E 8-9  
Divendres A 0-1  
  
  
Per a les autoritzacions de taxis adaptats a persones de mobilitat reduïda, el dia de descans obligatori queda distribuït de la manera següent:  
  
Dia de la setmana Indicatiu Número d'autorització de taxi adaptat que descansa  
Dilluns B 713-0731-247  
Dimarts C 2961-2958-2560  
Dimecres D 188-2874  
Dijous E 7769-7380-0949-5358  
Divendres A 2600-1553-2068  
  
  
2. Els dies de descans per a les autoritzacions de taxis adaptats s'han de senyalitzar per mitjà d'un identificador adhesiu que s'ha d'adherir en un lloc visible al vidre posterior dels vehicles, que consistix en la lletra A, B, C, D o E, d'acord amb el disseny que establix l'annex I d'esta resolució, i que han de col·locar els titulars de les autoritzacions segons el torn que els corresponga.  
Article 4. Prestació del servici durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'Àrea de Prestació Conjunta de València es fa segons un règim de torns en què descansa la mitat de la flota. S'organitza de la manera següent:  
- Quan el dissabte siga data parella, presten el servici els taxis amb el número d'autorització de l'àrea parell i descansen la resta de vehicles.  
- Quan el dissabte siga data imparella, presten el servici els taxis amb el número d'autorització de l'àrea imparell i descansen la resta de vehicles.  
- Quan el diumenge siga data parella, presten el servici els taxis amb el número d'autorització de l'àrea parell i descansen la resta de vehicles.  
- Quan el diumenge siga data imparella, prestaran el servici els taxis amb el número d'autorització de l'àrea imparell i descansen la resta de vehicles.  
No obstant la distribució anterior, el dia 31 de maig (dissabte) de l'any 2014 presten servici les autoritzacions imparelles, i l'1 de juny (diumenge) de l'any 2014 les autoritzacions parelles, per tal d'evitar la fallada del sistema d'alternança.  
2. Per a les autoritzacions de taxi adaptades a persones amb mobilitat reduïda, es consideren autoritzacions que treballen els caps de setmana:  
- Els dissabtes o diumenges que siguen data parella, les autoritzacions números 2874, 188, 1010, 2600, 2068, 490, 1553 i 2892, i descansen les autoritzacions restants.  
- Els dissabtes o diumenges que siguen data imparella, les autoritzacions números 892, 2560, 2958, 1256, 1513, 1961 i 1321, i descansen les autoritzacions restants.  
  
Article 5. Servicis contractats  
Les autoritzacions de taxi de l'Àrea de Prestació Conjunta de València que tinguen adscrit un vehicle adaptat poden prestar servici els dies en què els corresponga el descans obligatori si es tracta de servicis contractats prèviament per a atendre necessitats de mobilitat de persones amb capacitat reduïda.  
La prestació d'este tipus de servicis durant els dies de descans obligatori s'ha d'identificar a través del distintiu que figura com a annex II d'esta resolució, que s'ha de col·locar al tauler de control i a la lluna posterior, de tal forma que siga visible des de l'exterior del vehicle.  
  
  
Article 6. Senyal identificatiu del dia de descans  
Els dies de descans fix de dilluns a divendres s'han de senyalitzar amb els indicatius A, B, C, D o E, com corresponga, segons l'annex de l'Orde 2/2014, de 6 de febrer, esmentada més amunt.  
Esta resolució té efecte des de l'endemà de la publicació en el Diari Oficial de la Comunitat Valenciana.  
  
Contra esta resolució, que no esgota la via administrativa, es pot interposar un recurs d'alçada en el termini d'un mes a partir de la data de la publicació en el Diari Oficial de la Comunitat Valenciana, d'acord amb els articles 114 i següents de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. A més, es pot exercir qualssevol altres recursos que s'estimen oportuns.  
  
  
València, 3 de març de 2014.- El director general de Transports i Logística: Carlos J. Eleno Carretero.